id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms hbs_lat nl id id pl id id id id id ms id id id id id ms id ms ms ms ms eo id id id id id ms ms id ms ms ms ms id ms id ms id id id ms id id id ms id en id id ms ms id eo id ms tr de en ms ms en en en en en id id id id id en id id jv ms id id it es id id en id ms ms ms ms ms ms
Bacaan Tekanan Darah Rendah, Kenali 7 Punca Dan Cara Baca Hipotensi
Bulan Kesedaran Kanser Payudara Sedunia
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Bagaimana Ingin Tahu Bacaan Tekanan Darah Rendah? Tak Sama Tau Dengan Darah Tinggi!
Ditulis oleh Fatin Zahra Disemak pada 2 minggu lalu
Disemak secara perubatan oleh Panel Perubatan Hello Doktor
Pernahkah anda rasa pening dan ingin pitam sejurus selepas bangun dari tidur? Ini merupakan antara tanda bacaan tekanan darah rendah. Tekanan darah rendah atau hipotensi merupakan satu kondisi yang boleh berlaku kepada sesiapa sahaja. Oleh sebab itu, anda perlulah tahu berapa bacaan tekanan darah rendah supaya anda boleh berjaga-jaga pada masa hadapan.
Bacaan tekanan darah selalunya diambil dalam bentuk mm Hg. Bacaan yang normal adalah dalam julat 120/80 mm Hg.
Namun, berapa bacaan tekanan darah rendah? Menurut The National Heart, Lung, and Blood Institute, bacaan tekanan darah yang rendah adalah di bawah 90/60 mm Hg.
Jika anda ingin tahu lebih lanjut mengenai tekanan darah rendah, mari ikuti penerangan kami dalam artikel di bawah.
Untuk mendapatkan lebih banyak info tentang Kesihatan Jantung, sila dapatkannya di sini.
Bacaan tekanan darah rendah, siapa yang paling terkesan?
Tekanan darah rendah atau hipotensi boleh berlaku kepada sesiapa sahaja. Walau bagaimanapun, warga emas lebih berisiko untuk mengalami simptom tekanan darah rendah.
Dianggarkan hampir 5% individu mempunyai masalah hipotensi pada usia 50 tahun dan jumlahnya akan meningkat kepada 30% dalam kalangan warga emas yang berusia 70 tahun ke atas.
Namun, itu tidak bermaksud orang muda terlepas daripada masalah tekanan darah rendah. Hipotensi boleh datang tanpa sebarang amaran dan menyerang orang muda yang aktif secara fizikal.
Bagi sesetengah orang, tekanan darah yang terlalu rendah merupakan tanda penyakit, lebih-lebih lagi jika ia jatuh secara tiba-tiba tanpa sebarang simptom.
Tekanan darah yang jatuh mendadak boleh mendatangkan bahaya. Malah, perubahan hanya sekitar 20 mm Hg boleh menyebabkan anda pitam atau pengsan secara tiba-tiba.
Penurunan tekanan darah yang ekstrem boleh menyebabkan kejutan (shock). Antara simptom kejutan ialah:
Kulit yang berpeluh dan sejuk.
Punca masalah tekanan rendah
Ada beberapa punca bacaan tekanan darah rendah. Walau bagaimanapun, sukar untuk kita tentukan penyebab sebenar masalah hipotensi kerana ia boleh berlaku kepada sesiapa sahaja.
Kadangkala, tekanan darah rendah boleh berlaku disebabkan faktor genetik. Malah, mereka yang sering bersenam juga boleh mengalami hipotensi.
Bacaan tekanan darah kita berbeza sepanjang hari. Selepas makan, bacaan tekanan darah mungkin akan jatuh. Sama jugalah jika anda berdiri terlalu lama atau mengalami dehidrasi.
Jika anda mengalami masalah tekanan darah rendah, ada beberapa punca yang boleh menyebabkannya:
Pengambilan ubat-ubatan tertentu. Tekanan darah rendah mungkin berlaku disebabkan pengambilan ubat tertentu. Ini termasuklah ubat untuk merendahkan tekanan darah, antidepresi dan beta blockers, sejenis ubat untuk merawat masalah jantung.
Menghidap diabetes. Diabetes boleh mengganggu tekanan darah kerana ia boleh mempengaruhi hormon dan saraf pada kawasan saluran darah.
Penyakit neurologikal. Sebagai contoh, pesakit Parkinson. Pesakit Parkinson berisiko untuk mengalami masalah tekanan darah rendah disebabkan salur darah yang lebih luas daripada biasa. Malah, ubat-ubatan yang dibekalkan untuk pesakit Parkinson juga boleh menyebabkan masalah yang sama.
Ada masalah dengan kelenjar adrenal. Sebagai contoh, penyakit Addison, jangkitan atau tumor. Jika kelenjar adrenal mengalami sebarang kecederaan, ia boleh menyebabkan tekanan darah jatuh.
Masalah jantung. Mereka yang mempunyai kegagalan jantung atau pernah terkena serangan jantung boleh mengalami masalah tekanan darah rendah.
Anemia. Jika sel darah merah anda di bawah julat yang normal, tekanan darah juga akan menurun kerana darah tidak dapat mengangkut oksigen yang cukup untuk keperluan badan.
Kecederaan yang serius atau kejutan. Semua ini boleh menyebabkan tekanan darah anda jatuh secara mendadak. Kejutan yang berlaku disebabkan alahan atau jangkitan bakteria juga boleh menyebabkan hipotensi.
Tekanan Darah Rendah Semasa Hamil? Amalkan 3 Perkara PENTING Ini Di Rumah!
Selalu Rasa Pening, Lesu Dan Loya? Ini Tanda Tekanan Darah Rendah!
Apa yang saya perlu lakukan jika mempunyai bacaan tekanan darah rendah?
Jika anda mempunyai hipotensi, cara terbaik untuk mengatasinya adalah dengan mengikut saranan doktor atau pakar yang merawat anda. Selalunya, doktor akan memberikan rekomendasi berikut:
Ambil makanan yang sihat. Pengambilan garam yang bersesuaian mungkin dapat membantu anda mengelakkan tekanan darah rendah.
Ambil ubat-ubatan. Ini dapat membantu anda mengurangkan simptom hipotensi.
Berdiri perlahan-lahan. Elakkan berdiri terlalu cepat kerana ia boleh menyebabkan anda pening kepala atau pengsan.
Duduk jika anda pening atau rasa ingin pitam. Jatuh dari tempat yang tinggi boleh mendatangkan kecederaan yang serius seperti patah tulang atau konkusi.
Kalkulator Kadar Degup Jantung Sasaran
Ketahui berapakah kadar degup jantung maksimum yang normal untuk usia anda serta bagaimana senaman berintensiti dan faktor lain akan mempengaruhinya.
Anda memeriksanya untuk siapa?
Berapa tarikh lahir anda?
Berapa kadar degup jantung anda? (bpm)
Hello Health Group tidak menawarkan nasihat perubatan, diagnosis atau rawatan.
Blood pressure (low) – hypotension. https://www.betterhealth.vic.gov.au/health/conditionsandtreatments/blood-pressure-low-hypotension. Accessed on August 14, 2022.
Low Blood Pressure (Hypotension). https://my.clevelandclinic.org/health/diseases/21156-low-blood-pressure-hypotension. Accessed on August 14, 2022.
Low blood pressure (hypotension). https://www.nhs.uk/conditions/low-blood-pressure-hypotension/. Accessed on August 14, 2022.
Low blood pressure. https://medlineplus.gov/ency/article/007278.htm. Accessed on August 14, 2022.
What is low blood pressure? https://www.bloodpressureuk.org/your-blood-pressure/understanding-your-blood-pressure/what-is-low-blood-pressure/. Accessed on August 14, 2022.
Ibu Alami Tekanan Darah Rendah Semasa Hamil, Itu Tanda Tubuh Kurang Asid Folic & Punca Komplikasi Lain
Selalu Rasa Pening, Lesu Dan Loya? Ini Tanda Tekanan Darah Rendah!
Ditulis oleh Fatin Zahra Disemak pada 2 minggu lalu
Disemak secara perubatan oleh Panel Perubatan Hello Doktor
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.